  Наталья Тетерина 4-тӥ куартолэзе 11 часын Удмуртиысь Йӧскалык лыдӟетъюрт Вормон нуналлы сӥзем «Нылпиослы ож сярысь лыдӟиськом» IX калыккуспо акци борды итӥськоз, ивортэ ужъюртлэн пресс-службаез. Одӥг дыре Россилэн пӧртэм сэрегъёсаз но кунгож сьӧрын Быдӟым Атыкай ож сярысь произведениосты лыдӟон час ортчоз. <…> Удмурт Элькунлэн Йӧскалык лыдӟетъюртэз акцие ньылетӥ ар пыриське ни. Туэ пиналъёслы лыдӟон часэз Гоголь нимо бульварын ортчытозы Йӧскалык лыдӟетъюртлэн пресс-службаезКызьы шуиз ивортодэтъя «Удмуртия» агентстволы лыдӟетъюртысь лулчеберет но югдытон программаосъя но ӵектосъёсъя ёзэтлэн кивалтӥсез Полина Абраменко, кин но кыӵе произведениосты лыдӟоз, тодмо луоз 3-тӥ куартолэзе. Нялтас вераса, кылем арын шара лыдӟизы Эдуард Веркинлэсь «Облачный полк» повестьысьтыз но Борис Васильевлэсь «А зори здесь тихие...» повестьысьтыз люкетъёссэ. Тодэ вайытом, Вормон нуналлы сӥзем акци Самара улосвылысь нылпи лыдӟетъюрт кичӧлтэмен 2010-тӥ арын кылдӥз но, кык ар ортчыса, калыккуспо ним басьтӥз. Ужрадлэн ужпумез — историез утён но сое будӥсь поколенилы кельтон, озьы ик лыдӟиськонниослэсь Атыкай музъемез гажан мылкыд пыӵатӥсь книгаосты нылпиос пӧлын вӧлмытон ужзэс кужмоятон. Тегъёс: Ижкар Удмуртия пиналъёс Мерлык ВормонНунал БыдӟымАтыкайож Йӧскалыклыдӟетъюрт  